(Aangestuur vanaf Pornoster)
Omdat ongesimuleerde seks in pornografie betrokke is, meestal sonder die gebruik van kondome, is pornosterre besonder kwesbaar vir seksueel oordraagbare infeksies (SOI's). In 'n dokument wat deur LA se openbare gesondheidsraad geskryf is, het amptenare beweer onder 825 pornosterre wat in 2000-2001 getoets is, het 7,7% van vroue en 5,5% van mans chlamydia gehad, en 2% van almal gonorree. Dit is baie meer as in pasiënte wat gesinsbeplanningsklinieke besoek het; onder hulle was die voorkoms van chlamydia en gonorree onderskeidelik 4% en 0,7%. Tussen Januarie 2003 en Maart 2005 het sowat 976 pornosterre na berig word 1 153 positiewe SOI-resultate gehad. Van dié gevalle was 722 (62,6%) chlamydia, 355 (30,8%) gonorree en 126 (10,9%) beide chlamydia en gonorree. Minder is bekend oor ander SOI's soos sifilis, herpes simplex, menslike papilloomvirus, hepatitis B of C, ens. Bronne in die pornobedryf het dié data gekritiseer en gesê die meeste van die positiewe gevalle was mense wat nog nooit 'n pornofliek gemaak het nie en wat inderdaad verbied is om in die bedryf te werk totdat hulle vir hul SOI's behandel is.
Die SOI's wat onbehandelbaar is, is 'n ander kwessie. Die aktrise Chloe het gesê: "Nadat jy 'n ruk in hierdie bedryf was, het jy herpes. Almal het herpes."
Die hoë voorkoms van SOI's in die pornografiebedryf het in 1998 begin verander toe groot vervaardigers van pornoprente 'n gereelde toetsprogram vir akteurs ingestel het. In die 1980's was daar 'n uitbraak van MIV/vigs in die bedryf en 'n aantal akteurs is dood; dit het gelei tot die stigting van 'n gesondheidsorgstigting vir die volwassebedryf, AIM, wat gehelp het om 'n vrywilligerstandaard op te stel in die Amerikaanse pornobedryf waarvolgens akteurs elke 30 dae vir MIV, chlamydia en gonorree getoets word, en twee keer per jaar vir hepatitis, sifilis en herpes simplex. AIM beweer dié program het die voorkoms van SOI's onder pornosterre verminder tot 20% dié van die algemene publiek. Dié bevindings is egter al gekritiseer.
Daar word geraam gay pornografie maak sowat 5% tot 10% van die algehele pornografiemark uit. Gay pornoflieks dateer van 1945, toe die Athletic Model Guild in Los Angeles gestig is. Die gilde het eers foto's en later rolprente vervaardig.
↑ "AVN Awards Part Three: A Category for Everything and a Nomination for Every Body". Los Angeles Times. 8 Januarie 2006. Geargiveer vanaf die oorspronklike op May 6, 2006. Besoek op 20 Julie 2010.
↑ "Jeremy spoke in class today: An exclusive interview with porn movie legend, Ron Jeremy". www.retrocrush.com. 2003. Besoek op 2011-03-13.
↑ Kimi Yoshino and Rong-Gong Lin II (13 Junie 2009). "Porn stars at L.A. convention defend HIV tests". Los Angeles Times. Besoek op 13 Junie 2009. CS1 maint: uses authors parameter (link)